গণতান্ত্রিক কেন্দ্রিকতাবাদ

গণতান্ত্রিক কেন্দ্রিকতাবাদ হচ্ছে বেশিরভাগ সাম্যবাদী দলের একটি লেনিনবাদী সাংগঠনিক নীতি, যেখানে দলীয় সদস্যদের মধ্যে জোরালো এবং উন্মুক্ত বিতর্কের মাধ্যমে সিদ্ধান্ত নেওয়া হয় এবং পরবর্তীকালে দলের সকল সদস্যের জন্য সিদ্ধান্তগুলোর বাস্তবায়ন বাধ্যতামূলক। মাঝে মাঝে এর দ্বারা আবার যে কোনো রাজনৈতিক দলের অভ্যন্তরে গৃহীত কোনো লেনিনপন্থী নীতিকেও একইভাবে চিহ্নিত করা হয়ে থাকে। এই সাংগঠনিক পদ্ধতির গণতান্ত্রিক শব্দবন্ধটি দ্বারা বোঝানো হয় যে কোনো নীতি নির্ধারণের পূর্বে সকল দলীয় সদস্যের সে বিষয়ে আলোচনা, বিতর্ক এবং মতবিনিময় করার অধিকার রয়েছে; কিন্তু যখনই সংখ্যাগরিষ্ঠের সমর্থন লাভ করে একটি সিদ্ধান্ত গৃহীত হবে তখন দলের প্রতিটি সদস্যই সেই সিদ্ধান্তটিকেই মান্য করবেন। পরের শব্দটি দ্বারা কেন্দ্রিকতাবাদ প্রকাশ করা হয়। গণতান্ত্রিক কেন্দ্রিকতাবাদ শব্দবন্ধটিকে লেনিন ব্যাখ্যা করেছিলেন এইভাবে যে এটি হলো "মতপ্রকাশের স্বাধীনতা এবং কার্যক্ষেত্রে ঐক্য"।

গণতান্ত্রিক কেন্দ্রিকতাবাদ ঐতিহাসিকভাবে কেবল মার্কসবাদী-লেনিনবাদী নয়, ট্রটস্কিবাদী দল এবং মার্কসবাদী-লেনিনবাদী-মাওবাদী দলগুলির সাথেও যুক্তLih, Lars (2005). Lenin Rediscovered: What Is to Be Done? in Context. Brill Academic Publishers. .Sunkara, Bhaskar (15 January 2020). "The Long Shot of Democratic Socialism Is Our Only Shot". Jacobin. Retrieved 14 February 2020. এবং এটি মাঝে মাঝে সামাজিক গণতান্ত্রিক এবং গণতান্ত্রিক সমাজতান্ত্রিক দলগুলিও অনুশীলন করেছে যেমন দক্ষিণ আফ্রিকার আফ্রিকান জাতীয় কংগ্রেসের মতো দলও এই নীতিকে অনুশীলন করে।

সোভিয়েত ইউনিয়ন এবং গণপ্রজাতন্ত্রী চীনের মতো যেসব স্থানে গণতান্ত্রিক কেন্দ্রিকতাবাদ বিভিন্নমাত্রায় কার্যকর ছিল, সেখানে বাস্তবে কতটা বাস্তবায়িত হয়েছিল তা নিয়ে পণ্ডিতদের মধ্যে মতভেদ রয়েছে, কারণ তারা সহিংস ক্ষমতার সংগ্রাম, উল্টোপাল্টা রাজনৈতিক কৌশল, ঐতিহাসিক বৈরিতা এবং ব্যক্তিগত প্রতিপত্তির রাজনীতির দিকে ইঙ্গিত করেছেন। বিভিন্ন সমাজতান্ত্রিক রাষ্ট্র তাদের আইনে গণতান্ত্রিক কেন্দ্রিকতাবাদকে রাষ্ট্রের সাংগঠনিক নীতি হিসেবে স্বীকৃতি দিয়েছে, যেখানে রাজনৈতিক ক্ষমতার নীতি হচ্ছে ঐকিক ক্ষমতা।

 তথ্যসূত্র 

বিষয়শ্রেণী:রাজনৈতিক দল
বিষয়শ্রেণী:সাম্যবাদ
বিষয়শ্রেণী:রাজনৈতিক পরিভাষা
বিষয়শ্রেণী:সাম্যবাদী পরিভাষা
বিষয়শ্রেণী:সোভিয়েত ইউনিয়নের কমিউনিস্ট পার্টির মতবাদ
বিষয়শ্রেণী:মার্কসবাদ-লেনিনবাদ
বিষয়শ্রেণী:লেনিনবাদ